《发隆兴后寄宋茂叔赵然道昆仲并属达后篇于待制侍郎二首 其一》
宋代·赵蕃

连朝南浦亭，系此一叶舟。未去已欲动，既行奚复留。

篙撑尚依岸，风至忽打头。中宵渺无际，清晓浩莫收。

行止固有定，淹速宁与谋。我友邈难见，西山澹凝秋。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。